CELEX: 62017TA0786
Language: lv
Date: 2019-09-19 00:00:00
Title: Lieta T-786/17: Vispārējās tiesas 2019. gada 19. septembra spriedums – BTC/Komisija (Šķīrējklauzula – Finansējuma līgums, kas noslēgts pamatprogrammas eTEN par Eiropas telekomunikāciju tīkliem ietvaros – Projekts “SafeChemo” – OLAF izmeklēšanas ziņojums, kurā konstatēts, ka noteikti izdevumi nav attaisnoti – Izmaksāto summu daļēja atmaksāšana – Pretprasība)

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/45
            
         
      Vispārējās tiesas 2019. gada 19. septembra spriedums – BTC/Komisija
      (Lieta T-786/17) (1)
      
      (Šķīrējklauzula - Finansējuma līgums, kas noslēgts pamatprogrammas eTEN par Eiropas telekomunikāciju tīkliem ietvaros - Projekts “SafeChemo” - OLAF izmeklēšanas ziņojums, kurā konstatēts, ka noteikti izdevumi nav attaisnoti - Izmaksāto summu daļēja atmaksāšana - Pretprasība)
      (2019/C 399/53)
      Tiesvedības valoda – vācu
      
         Lietas dalībnieki
      
      
         Prasītāja: BTC Srl (Bolzano, Itālija) (pārstāvji: L. von Lutterotti un A. Frei, advokāti)
      
         Atbildētāja: Eiropas Komisija (pārstāvji: A. Katsimerou un B.-R. Killmann)
      
         Priekšmets
      
      Pirmkārt, prasība, kas ir pamatota ar LESD 263. pantu un ar kuru tiek lūgts, pirmām kārtām, atcelt Komisijas 2017. gada 27. septembra lēmumu Ares(2017) 4709558 par tā finansējuma atmaksāšanu, kas prasītājai izmaksāts atbilstoši līgumam C046311 saistībā ar projekta “ePrescription and Automation for a Safe Management of Cytostatistics” finansēšanu, kas ticis noslēgts programmas eTEN par Eiropas telekomunikāciju tīkliem ietvaros, otrām kārtām, atcelt Komisijas 2017. gada 2. oktobra vēstuli Ares(2017) 4790311, kurā bija ietverts paziņojums par parādu Nr. 3241712708, un, trešām kārtām, atcelt paziņojumu par parādu Nr. 3241712708, un, otrkārt, prasība, kas ir pamatota ar LESD 272. pantu un ar kuru tiek lūgts atzīt par nepamatotu Komisijas pieprasījumu atmaksāt summas, kā arī pretprasību, kuras mērķis ir piespriest prasītājai atmaksāt šī līguma izpildes ietvaros nepamatoti izmaksātu summu.
      
         Rezolutīvā daļa
      
      
                  1)
               
               
                  
                     BTC Srl celto prasību noraidīt;
                  
               
            
                  2)
               
               
                  
                     piespriest BTC atmaksāt Eiropas Komisijai pamatsummu 380 989,49 EUR apmērā, kā arī nokavējuma procentus ar likmi 3,50 % gadā no 2017. gada 17. novembra līdz parāda pilnīgai atmaksai;
                  
               
            
                  3)
               
               
                  
                     BTC sedz savus, kā arī atlīdzina Eiropas Komisijas tiesāšanās izdevumus.
                  
               
            
         (1)  OV C 42, 5.2.2018.